ཅུ་དྲུག །སྦྱི་བོར་རྩ་འདབས་སུམ་ཅུ་རྩ་གཉིས་རྣམས་གདུགས་ཀྱི་རྩིབས་མ་བརྒྱངས་པ་ལྟ་བུར་གསལ་བའི་རྩ་འཁོར་རྣམས་སོ་སོའི་དབུས་སུ་ཀུན་བཟང་་ཡབ་ཡུམ་རེ་རེ་དང་། རྩ་འདབས་རྣམས་སུའང་སྐུ་དང་རྩ་ཡིག་ཐིག་ལེ་འོད་ཀྱི་རང་བཞིན་མེར་མེར་ཤིག་ཤིག་གིས་གང་བ་གསལ་དགོས་པས་གཞན་དུ་མ་གཡེངས་པར་རླུང་དམིགས་སེམས་གསུམ་གནད་དུ་དྲིལ་ལ་འདི་ལྟར་གསལ་ཐོབ་ཅིག །དང་པོ་ལྟེ་བའི་རྩ་འདབས་རྣམས་ཀྱི་ནང་དུ་ཨཱ་ལི་དལ་བུས་ཚང་བར་བརྗོད་འོག་མ་རྣམས་དེའི་འགྲེས། མཆན་བཅུ་དྲུག་དང་། ཨ་ཏ་ལི་ཧ། ཨུདྷ་རཾ་ཡཾ་ཎཾ་ན་ཛ་ཊི་ས་ཁ་རྃ་ཡྃ། དེ་བཞིན་དུ་སྙིང་གའི་རྩ་འདབས་རྣམས་ཀྱི་ནང་དུ་ཨཱ་ལི། བཅུ་དྲུག་དང་སོ་སོར་དལ་བུས་བརྗོད། མཆན། ཁ་ཙ་ཊ་ཏ་ཕ་ཡ་སྭཱ་ཧཱ། ཀ་་གྷ་བྷ་ཛྷ་དང་། དེ་བཞིན་དུ་མགྲིན་པའི་རྩ་ཡིག་ནི་ཀཱ་ལི་སོ་གཉིས་དང་དལ་བུས་བརྗོད། མཆན། ར་རཱ་ལི་ལཱི་ཨཾ་ཨེ་ཨ་ཨཱ། དེ་བཞིན་དུ་སྤྱི་བོའི་རྩ་ཡིག་ནི་ཀཱ་ལི་སོ་གཉིས་དང་། ཕ་ཕཱ། ཕི་ཕཱི། མ་མཱ། མི་མཱི། བ་བཱ། བི་བཱི། ཉ་ཉཱ། ཉི་ཉཱི། ཀ་ཁ་ག་གྷ་ང་། ཙ་ཙཱ། ཚ་ཚཱ། ཊ་ཊཱ། ཋ་ཋཱ། པ་པཱ། ན། དེ་ལྟར་སྐུ་དང་ཐིག་ལེ་ཡིག་འབྲུ་རྣམས་སོ་སོ་གསལ་སྟོང་དེར་འཛིན་མེད་པས་རྩ་གནས་རྣམས་ཁམས་ཀྱི་དྲི་མ་ཐམས་ཅད་་དག་སྟེ་འོད་རྩ་རྣམས་རབ་ཏུ་དྭངས་ཤིང་རང་བྱུང་འོད་གསལ་གྱི་སྣང་བ་མངོན་དུ་བྱས་བྱུང་བསམ་པའི་མོས་འདུན་བརྟན་པོ་གྱིས་ཤིག ། ཅེས་ཌཱ་དྲིལ་དང་བཅས་དབྱངས་རབ་ཏུ་སྙན་པོས། ཨེ་མ་སྐལ་ལྡན་རིགས་ཀྱི་བུ། །ལྟེ་བར་སྤྲུལ་པའི༴སོགས་བརྗོད། རྒྱས་པར་སྤྲོ་ན་ཚིག་མཚམས་སོ་སོར་ནས་བཅད་དེ་དམིགས་པ་རིམ་པར་ཕོག་པ་དང་། མིན་ཀྱང་ཆབ་ཅིག་ཏུ་དམིགས་པ་གལ་ཆེ། དམིགས་པ་ཅི་བཞིན་མ་ཟིན་ཀྱང་དད་པ་སྐྱེད་ཅིང་ངེས་ཤེས་བསྐྱེད་དོ། །དེ་ནས་མེ་ཏོག་དོར་བ་ནི། འོ། རང་རང་གི་ལས་འབྲེལ་གྱི་ལྷ་གང་ཡིན་ངོས་འཛིན་པ་དང་མ་འོངས་པ་ན་རིགས་གང་དུ་སངས་རྒྱས་པའི་རྟེན་འབྲེལ་བརྟགས་པས་ལྷ་དང་་བླ་མའི་ཐུགས་རྗེའི་མཐུས་ལེགས་པར་བསྟན་དུ་གསོལ་སྙམ་པས་རེ་དོགས་མེད་པར། མདུན་གྱི་རིགས་ལྔའི་དཀྱིལ་འཁོར་ལས་གཉིས་པ་ཞིག་ཤར་གྱིས་བྱུང་བར་མོས་ལ་འདིའི་རྗེས་ཟློས་དང་བཅས་པས་འདོར་བར་ཞུ། ཞེས། ཨེ་མ་ཧོ། ཐོག་མའི་སོགས་འབབ་པར་ཤོག ། ཞེས་དོར་ལ་གང་དུ་བབ་པ་དེ་མ་ནོར་བ་བླ་མས་རིམ་པར་བརྟགས། སློབ་མ་མང་ན་མིང་གི་རིམ་པ་གསལ་བྱེད་ལྟར་བྱའོ། ། དེ་ནས་མིག་དང་དབྱེ་བ་ལ་འདུན་པ་འདི་ལྟར་གྱིས་ཤིག །ཡེ་གདོད་མ་ནས་རང་བྱུང་ལྷན་ཅིག་སྐྱེས་པའི་ཡེ་ཤེས་གསུམ་ལྡན་དང་འབྲལ་མ་མྱོངས་ཀྱང་། མ་རིག་གསུམ་གྱི་དྲི་མ་མིག་གི་ལིང་ཐོག་ལྟ་བུས་བསྒྲིབས་པ་དེ་ཐུགས་རྗེའི་ཐབས་ལ་མཁས་པའི་སློབ་དཔོན་ཁྱེད་ཀྱིས་མན་ངག་གསེར་གྱི་ཐུར་མ་ལྟ་བུས་བསལ་དུ་གསོལ་སྙམ་པ་ཁ་ཙམ་མ་ཡིན་པ་སྙིང་ནས་གསོལ་བ་འདེབས་པའི་བློས་འདིའི་རྗེས་ཟློས་གྱིས་ཤིག །ཀྱེ་མ་རྡོ་རྗེ་འཛིན་པ་སོགས་བསལ་དུ་གསོལ། ། བླ་མས་གསེར་་ཐུར་ཐོགས་ཏེ། གནང་བ་སྦྱིན་པ་ནི། ཨེ་མ་སྐལ་ལྡན་སོགས། མཚོན་བར་བརྗོད། འོ་མིག་དར་བསལ་བ་དང་ཆབ་ཅིག་མ་རིག་པ་སངས་ཀྱིས་བསལ་ཏེ། མཚོན་བྱེད་རྫས་ཀྱི་དཀྱིལ་འཁོར་ལ་བརྟེན་ནས་མཚོན་བྱ་འོད་གསལ་དོན་གྱི་དཀྱིལ་་འཁོར་མངོན་སུམ་དུ་མཐོང་བར་མོས་ཤིག ། ཅེས་བརྡ་སྦྱར་ལ། མིག་རས་གསལ་ནས་ཐུར་མས་མིག་གྲིབ་བཅད་ཚུལ་བྱས་ལ། དེའི་དོན་ཡང་སོགས་ཀྱིས་སྤྲོ་བ་བསྐྱེད་དོ། ། དེ་ནས་མཐོང་བ་བསྟན་པ་ལ་བཞི་ཡོད་པས་དང་པོ་བླ་མའི་མཐོང་བ་བསྟན་པ་ནི། བླ་མ་ལ་སངས་རྒྱས་དངོས་དང་ཆོས་རྫོགས་པ་ཆེན་པོ་ལ་ཡིད་ཆེས་ཀྱི་དད་པ་བརྟན་པོ་གྱིས་ཤིག ། ཅེས་བརྡ་སྦྱར་ལ། ལྟོས་ཤིག་སོགས། སྨོས། ལན་ཞུ། གཉིས་པ་དཀྱིལ་འཁོར་གྱི་མཐོང་བ་བསྟན་པ་ནི། འོ་ན་ཐུན་མོང་གི་རྒྱུད་སྡེ་འོག་མའི་དཀྱིལ་འཁོར་མཐོང་བ་ཙམ་གྱིས་མ་བསྒོམས་ཀྱང་སྐྱེ་བ་བདུན་ནས་སངས་རྒྱས་པར་གསུངས་ན། འཇིག་རྟེན་པའི་མཚན་མ་རྫས་ཀྱི་དཀྱིལ་འཁོར་ལ་རྟེན་ནས་དོན་དམ་རང་བྱང་ཡེ་ཤེས་ཀྱི་དཀྱིལ་འཁོར་སྐད་ཅིག་གིས་མངོན་སུམ་མཐོང་ནས་རབ་ལོ་ཟླ་ཙམ་དང་འབྲིང་བར་དོར་སྒྲ་འོད་ཟེར་གསུམ་རང་སྣང་དུ་ཤེས་པ་དང་། ཐ་མ་ཡང་དབང་གི་དམ་ཚིག་མ་ཉམས་ན་རྗེས་དྲན་གསུམ་གྱི་སྒོ་ནས་རྣམ་གྲོལ་་དབུགས་ཆེན་འབྱིན་པའི་ཞིང་ལྔར་གྲོལ་ངེས་པས་ན་ཨུ་དུམ་ཝཱ་རའི་མེ་ཏོག་ལས་ཀྱང་ཆེས་ཆེར་དཀོན་པས་ན་དད་པ་དང་ངེས་ཤེས་བཟང་པོ་གྱིས་ལ་ལེགས་པར་ལྟོས་ཤིག །ཅེས་བརྡ་སྦྱར་ལ། བླ་མས་ཕྱག་ཤིང་ལྟ་བུས་རིམ་པར་ངོ་སྤྲོད་པའི་ཚུལ་གྱིས་ཚིག་གསལ་ལ་དག་པས་འདི་ལྟར་བརྗོད། ། ལྟོས་ཤིག་མིག་ཅན་སོགས་དང་། དབུས་སུ་ཟླུམ་པོ་སོགས་ཚིག་ལྷུག་གིས་ངོ་སྤྲད་དོ། ། གསུམ་པ་རྫས་ཀྱི་མཐོང་བ་བསྟན་པ་ནི་གསང་སྔགས་ཕྱི་ནང་རྫས་ཀྱི་ཁྱད་པར་གསུངས་ལྟར་རྟེན་འབྲེལ་གྱི་དཔེ་ལ་བརྟེན་ནས་དོན་ངོ་ཤེས་པར་བྱ་བའི་རྟེན་འབྲེལ་ཡིན་པས་ངེས་ཤེས་དང་ལྡན་པས་ལེགས་པར་གསན་འཚལ། ཞེས་བརྡ་སྦྱར་ལ། ཨེ་མ་བརྡ་ཤེས་སོགས། སྨྲོས། ལན་ཞུ། ཀྱེ་སྐལ་ལྡན་རིགས་ཀྱི་བུ་སོགས་ནས། བརྡའོ། ། བར་བརྗོད། བཞི་པ་མཆེད་ལྕམ་གྱི་མཐོང་བ་བསྟན་པ་ལ། ལེགས་པར་སྙན་གཏོད་འཚལ། དེ་ལ་སྤྱིར་རླུང་་ཡིད་སེམས་གསུམ་གྱིས་བསྡུས་པའི་སྐྱེ་འགྲོ་ཡོད་དོ་ཅོག་ལ་བདེ་གཤེགས་སྙིང་པོས་ཁྱབ་ཅིང་། མ་འོངས་པའི་སངས་རྒྱས་སུ་ངེས་པས་སྤྱིའི་མཆེད་དང་། དེ་ལས་བྱེ་བྲག་སངས་རྒྱས་ཀྱི་བསྟན་པ་ལ་ཞུགས་སོ་ཅོག་སྟོན་པ་གཅིག་པས་རིང་བའི་མཆེད་དང་། ཁྱད་པར་སྔགས་རྡོ་རྗེ་ཐེག་པ་ལ་ཞུགས་པ་ཐམས་ཅད་ཐེག་པ་གཅིག་པས་ཉེ་བའི་མཆེད་དང་། ཡང་དགོས་ཕ་ལྟ་བུའི་བླ་མ་དང་། མ་ལྟ་བུའི་དཀྱིལ་འཁོར་གཅིག་གིས་བསྡུས་པ་ལ་ཞུགས་སྔ་ཕྱི་སྤུན་རྒན་གཞོན་ལྟ་བུ་དང་། བླ་མ་དང་དཀྱིལ་འཁོར་དང་མར་མེ་གཅིག་ལ་བརྟེན་པ་ནི་མཚེ་མ་ལྟ་བུའི་ནང་འདྲེས་པའི་མཆེད་ལྕམ་དུ་གསུངས་པས་ན། ད་རེས་ངེས་གསང་འོད་གསལ་རྫོགས་པ་ཆེན་པོའི་རྒྱུ་གཉིས་རྐྱེན་བཞི་ཚོགས་པའི་སྨིན་བྱེད་དབང་དང་། གྲོལ་བྱེད་གདམས་པ་མན་ངག་ཅར་ཕོག་གིས་ངོ་སྤྲད་ནས་སྐུ་དང་ཡེ་ཤེས་ལྔའི་བདག་ཉིད་སངས་རྒྱས་ཀྱི་གོ་་འཕང་རིན་པོ་ཆེ་ལོ་ཟླ་ཙམ་གྱིས་ཚོམ་བུ་གཅིག་ཏུ་ཚོགས་པ་གདོན་མི་ཟ་བས་ན་མཆེད་ལྕམ་གྱི་དམ་ཚིག་མིག་འབྲས་ལྟར་སྲུང་སྙམས་པས་དད་པ་དང་དག་སྣང་བསྐྱེད་འཚལ། བླ་མས་དྲི་བ་ནི། ཨེ་མ་ངོ་མཚར་སོགས། མཐོང་རེ་རན། ཞེས་དང་། ཐར་པ་བསྒྲུབ་པའི་སོགས། ལན་ཞུའོ། ། དེ་ཡན་ཆོད་ཀྱིས་འཇུག་པའི་ཆོས་ཀྱི་རིམ་པ་ལེགས་པར་གྲུབ་པ་ལགས། ཞུགས་ནས་མངོན་པར་དབང་བསྐུར་བ་ལ། དང་པོ་སྤྲོས་བཅས་བུམ་དབང་གི་སླད་དུ་དམིགས་འདུན་འདི་ལྟར་གྱིས་ཤིག ། དབུས་ཀྱི་བུམ་པ་ཐོགས་ཏེ། གདན་གསུམ་ཚང་བའི་དཀྱིལ་འཁོར་གྱི་ལྷ་ཚོགས་ནམ་མཁའ་གང་བ་དང་། རྡོ་རྗེ་སློབ་དཔོན་ཐ་མི་དད་པའི་ཕྱག་ན་གཞོམ་བྲལ་ཀ་དག་མཚོན་པའི་བུམ་པར་ལྷུན་གྲུབ་ཟག་མེད་ཡེ་ཤེས་ཀྱི་བདུད་རྩིས་གང་བ་གཡོ་བའི་ཚུལ་གྱིས་བསྣམས་ནས། བཀྲ་ཤིས་པའི་རྣམ་པ་དུ་མ་དང་བཅས་ནས་དབང་བསྐུར་བའི་ནུས་པས་སྒོ་གསུམ་ཆ་མཉམ་དང་བཅས་པའི་དྲི་མ་བག་ཆགས་དང་བཅས་པ་གཏོར་ཞིང་དག །རང་གནས་རང་བྱུང་གི་ཡེ་ཤེས་གསུམ་གྱི་བདག་ཉིད་བླུགས་པའི་ཚུལ་གྱིས་མངོན་དུ་བྱས་པའི་སྐལ་བ་བཟང་པོ་རྒྱུད་ལ་བཞག་པའི་ངེས་ཤེས་སྐྱེད་མཛོད། ། ཅེས་བརྡ་སྦྱར་ལ་བུམ་པ་སྤྱི་བོར་བཞག། ཨོཾ། ཆོས་ཉིད་དབྱིངས་སོགས། དེའང་དབྱིངས་ཆོས་ཉིད་སོགས་སྐྱེད་ཅིག ། བར་རོ། ཤར་བུམ་ཐོགས་ཏེ། འོ་རིགས་ཀྱི་བུ་རྣམས་རྡོ་རྗེའི་རིགས་ཀྱི་བུམ་པས་དབང་བསྐུར་པས་མ་རིགས་པ་ཀུན་གཞིའི་རྣམ་ཤེས་ཀྱི་དྲི་མ་སངས་ཀྱིས་དག་སྟེ། མེ་ལོང་ལྟ་བུའི་ཡེ་ཤེས་མངོན་དུ་བྱས་པའི་ངེས་ཤེས་སྐྱེད་མཛོད། ། སྙིང་གར་གཏུགས་ལ། ཧཱུྃ་མ་སྐྱེས་སོགས་ཤེས་པར་གྱིས་ཤིག ། བར་རོ། །ལྷོ་བུམ་ཐོགས་ཏེ། འོ་རིགས་ཀྱི་བུ་རྣམས་རིན་ཆེན་རིགས་ཀྱི་བུམ་པས་དབང་བསྐུར་བས་མ་རིག་པ་ཡིད་ཤེས་ཀྱི་དྲི་མ་སངས་ཀྱིས་དག་སྟེ། མཉམ་པ་ཉིད་ཀྱི་ཡེ་ཤེས་མངོན་དུ་བྱས་པའི་ངེས་ཤེས་སྐྱེད་མཛོད། ། མགྲིན་པར་གཏུགས་ཏེ། སྭཱ༔ རང་བྱུང་ཡེ་ཤེས་སོགས་ནས་ངེས་ཤེས་སྐྱེད་ཅིག ། བར་རོ། །ནུབ་བུམ་ཐོགས་ཏེ། འོ་རིགས་ཀྱི་བུ་རྣམས་པདྨ་རིགས་ཀྱི་བུམ་པས་དབང་བསྐུར་བས་མ་རིག་པ་ཉོན་ཡིད་ཀྱི་དྲི་མ་སངས་ཀྱིས་དག་སྟེ། སོ་སོར་རྟོག་པའི་ཡེ་ཤེས་མངོན་དུ་བྱས་པའི་ངེས་ཤེས་སྐྱེད་མཛོད། ། ལྟེ་བར་གཏུགས་ལ། ཨཱཿ མ་སྐྱེས་སོགས་ནས། ངོ་ཤེས་པར་གྱིས་ཤིག ། བར་རོ། །བྱང་བུམ་ཐོགས་ཏེ། འོ་རིགས་ཀྱི་བུ་རྣམས་ལས་ཀྱི་རིགས་ཀྱི་བུམ་པས་དབང་བསྐུར་བས་སྒོ་ལྔའི་རྣམ་པར་ཤེས་པའི་འཁྲུལ་རྟོག་གཟུང་འཛིན་གྱི་དྲི་མ་སངས་ཀྱིས་དག་སྟེ། སྐུ་དང་ཡེ་ཤེས་ལྷུན་གྱིས་གྲུབ་པ་བྱ་བ་ནན་ཏན་གྱི་ཡེ་ཤེས་མངོན་སུམ་དུ་བྱས་པའི་ངེས་ཤེས་སྐྱེད་མཛོད། ། ཅེས་བརྡ་སྦྱར་ལ། ཧཱ༔ ཡེ་ཤེས་ཟང་ཐལ་སོགས་ནས། དབང་ཐོབ་ཤོག ། སྐབས་དང་བསྟུན་ཏེ་སྤྱི་བོ་སོགས་ཀྱི་རྩ་ཡིག་བརྗོད་དེ་གནས་སོ་སོར་བཞག་ལ་བུམ་ཆུ་འཐོར་ཞིང་། དབྱངས་གསལ་དང་། སྤྱི་བོ། ཕ་ཕཱ། ཕི་ཕཱི། མ་མཱ། མི་མཱི། བ་བཱ། བི་བཱི། ཉ་ཉཱ། ཉི་ཉཱི། ཀ་ཁ་ག་གྷ་ང་། ཙ་ཙཱ། ཚ་ཚཱ། ཊ་ཊཱ། ཋ་ཋཱ། པ་པཱ། ན། མགྲིན་པ། ར་རཱ། ལི་ལཱི། ཨཾ་ཨེ། ཨ་ཨཱ། སྙིང་ག ། ཁ་ཙ་ཊ་ཏ་ཕ་ཡ་སྭཱཧཱ། ཀ་གྷ་བྷ་ཛྙ། ལྟེ་བ། ཨ་ཏ་ལི་ཧ། ཨུ་དྷ་རཾ་ཡཾ་ཎཾ་ནཾ་ཛ་ཊི་ས་ཁ་རཾ་ཡཾ་ཧ་ཧེ་ཧོ། མཐར་ཁྲུས་བྱ་ཞིང་བུམ་ཆུ་ངག་ཏུ་བླུད་དོ། ། དེ་ཡང་རིག་པའི་ཡེ་ཤེས་སོགས་གྱིས་ཤིག ། ཅེས་དང་། དེ་དག་ནི་སོགས། དབང་ངོ་། ། བར་རོ། ། དེ་ལྟར་ན་དེ་དག་གིས་བུམ་པའི་དབང་གི་རིམ་པ་ལེགས་པར་གྲུབ་ཟིན་པ་ལགས།  གཉིས་པ་སྤྲོས་མེད་གསང་བའི་དབང་གི་སླད་དུ་དམིགས་པ་འདི་བཞིན་དུ་མཛོད་ཅིག །ཁྱེད་རང་རྣམས་ཀུན་བཟང་ཡབ་ཡུམ་གསལ་བའི་ལུས་དབུས་སུ་རྩ་གསུམ་འཁོར་ལོ་བཞིའི་རྩ་འདབས་སོ་སོའི་དབུས་སུ་བདེ་ཆེན་ཡེ་ཤེས་ཀྱི་རང་འོད་འབར་བའི་ཀློང་དུ་ཀུན་བཟང་ཡབ་ཡུམ་རྗེས་ཆགས་ཀྱི་ཉམས་ཅན་རེ་བཞུགས་པར་མོས། བླ་མ་ཡང་ཀུན་བཟང་ཡབ་ཡུམ་དུ་གསལ་བ་སྦྱོར་བས་བདེ་བའི་སྒྲ་དང་འོད་ཟེར་གྱིས་བསྐུལ་ཏེ་ཞིང་ཁམས་རབ་་འབྱམས་ཀྱི་རྒྱལ་བ་སྲས་བཅས་ཐམས་ཅད་རིགས་ལྔ་ཡབ་ཡུམ་ཀྱི་རྣམ་པར་་སྤྱན་དྲངས། ཡབ་ཀྱི་ཞལ་དུ་ཞུགས། རྗེས་ཆགས་ཀྱི་མེས་བཞུ་བས་བདེ་ཆེན་བྱང་ཆུབ་སེམས་ཀྱི་ངོ་བོར་གསང་བའི་རྡོ་རྗེ་ནས་བརྒྱུད་ཡུམ་གྱི་པདྨོར་ལྷུང་བ་ཁམས་དཀར་དམར་འདྲེས་པ་ཐོད་པའི་བདུད་རྩི་དང་དབྱེར་མེད་པ་ཁྱེད་རང་རྣམས་ཀྱི་ལྕེ་ཐོག་ཏུ་ཕུལ་བ་མགྲིན་པར་བརྒྱུད་དེ་འཁོར་ལོ་བཞིའི་རྩ་གནས་ན་བཞུགས་པའི་ཀུན་བཟང་ཡབ་ཡུམ་གྱི་ཞལ་དུ་ཞུགས་པས་་སོ་སོར་རྗེས་ཆགས་སུ་སྦྱོར་བའི་བྱང་སེམས་དང་གཅིག་ཏུ་འདྲེས་ཏེ། རྩ་་འདབས་རྣམས་སུ་ཁྱབ་པས་དབྱངས་གསལ་དང་རྩ་ཡིག་སོ་སོས་མེར་ཁྲིག་གེར་གང་བས་ལུས་ཀྱི་ནང་ཐམས་ཅད་ཟག་མེད་ཡེ་ཤེས་ཀྱི་བདུད་རྩིས་བདེ་ཆེན་ཡེ་ཤེས་ཀྱི་སྣང་བ་རབ་ཏུ་རྒྱས་པའི་སྐལ་བ་རྒྱུད་ལ་བཞག་པའི་ངེས་ཤེས་སྐྱེད་མཛོད། ། ཅེས་ཐོད་པ་ཐོགས་ལ། ཧཱུྃ། བདེ་ཆེན་སོགས་ནས། ཐོབ་པར་ཤོག༔ གནས་སོ་སོར་གཏུགས་ལ་དབྱངས་གསལ་དང་། སྤྱི་བོར། ཕ་ཕཱ། ཕི་ཕཱི། མ་མཱ། མི་མཱི། བ་བཱ། བི་བཱི། ཉ་ཉཱ། ཉི་ཉཱི། ཀ་ཁ་ག་གྷ་ང་། ཙ་ཙཱ། ཚ་ཚཱ། ཊ་ཊཱ། ཋ་ཋཱ། པ་པཱ། ན། མགྲིན་པར། ར་རཱ། ལི་ལཱི། ཨཾ་ཨེ། ཨ་ཨཱ། སྙིང་གར། ཁ་ཙ་ཊ་ཏ་ཕ་ཡ་སྭཱཧཱ། ཀ་གྷ་བྷ་ཛྙ། ལྟེ་བར། ཨ་ཏ་ལི་ཧ། ཨུ་དྷ་རཾ་ཡཾ་ཎཾ་ན་ཛ་ཊི་ས་ཁ་རཾ་ཡཾ། ཧ་ཧེ་ཧོ། དེ་ལྟར་རྩ་་ཡིག་རྣམས་གསལ་བཞིན་བདུད་རྩི་བཏུང་བས་མ་དག་པའི་རྩ་ཐིག་རླུང་གསུམ་དྭངས་མའི་རླུང་ལྔར་གྱུར་ཏེ་སྐུ་དང་ཡེ་ཤེས་ཀྱི་སྣང་བ་མངོན་དུ་བྱས་པའི་སྐལ་བ་བཟང་པོ་རྒྱུད་ལ་བཞག་པའི་ངེས་ཤེས་དང་བཅས་དལ་ཅིག་མཉམ་པར་ཞོག་མཛོད། ། ཅེས་དང་། དེ་ཡང་རང་བྱུང་གི་སོགས་ངོ་ཤེས་པར་གྱིས་ཤིག ། བར་རོ། ། དེས་གསང་བའི་དབང་གི་རིམ་པ་གྲུབ་པ་ལགས། གསུམ་པ་ཤིན་ཏུ་སྤྲོས་མེད་ཤེས་རབ་ཡེ་ཤེས་ཀྱི་དབང་གི་སླད་དུ་དམིགས་པ་་འདི་བཞིན་དུ་གྱིས་ཤིག །སློབ་དཔོན་ཀུན་བཟང་ཡབ་ཡུམ་དུ་གསལ་བ་་དང་། ཁྱོད་རང་རྣམས་ཀུན་ཏུ་བཟང་པོ་ཡབ་རྐྱང་རེ་དམིགས་ཤིག །སློབ་དཔོན་གྱིས་རིགས་ཀྱི་ཡུམ་གྱི་ངོ་བོའི་རིག་མ་གཏད་པས། བརྡ་དང་བརྡ་ལེན་གྱི་མཚམས་སྦྱར་ཏེ། འདུ་ཤེས་གསུམ་གྱི་སྙོམས་པར་ཞུགས་པའི་མོས་འདུན་གྱིས་ཤིག ། ཅེས་རིག་ཙཀྲ་གཏད་ལ། ཧཱུྃ། སྣང་སྲིད་སོགས་ནས་གྲོལ་བར་ངེས་སོ།། ཞེས་བའི་བར་བརྗོད་དོ། ། དེས་ཤེས་རབ་ཡེ་ཤེས་ཀྱི་དབང་བསྐུར་གྲུབ་པ་ལགས། བཞི་པ་རབ་ཏུ་སྤྲོས་མེད་ཚིག་གི་སྒོ་ནས་དོན་དམ་ངོ་སྤྲོད་པའི་དབང་ལ། ཚོགས་དྲུག་གི་ཡུལ་དུ་དབང་པོ་རྐྱེན་ཁར་ཤོར་བའི་གཡེང་བ་སྤངས་ཏེ། ཤེས་པ་ཅུང་ཟད་རང་བབས་སུ་བཞག་པའི་ངང་ནས་བརྡའི་དོན་འདི་ལ་ལེགས་པར་ཉོན་ལ་ཡིད་ལ་ཟུངས་ཤིག །ཅེས་བརྡ་དོན་བརྗོད་པ་ནི། ཀྱེ། སྐལ་བ་་དང་ལྡན་པ་སོགས་ནས་གདོད་མའི་བཙན་ས་ཟིན་པའོ། ། ཞེས་པའི་བར་ངག་དག་ཅིང་གསལ་བས། ཚིག་དལ་བུས་སུ་བརྡ་སྤྲད་དོ། ། དེ་ནས་དབྱངས་དང་བཅས་པས། ཨེ་མ་ཧོ། མ་ཡེངས་གསོན་ཅིག་ནས། ངོ་མཚར་ཆེའོ། །དེས་ཚིག་དབང་རིན་པོ་ཆེའི་དབང་བསྐུར་གྲུབ་པ་ལགས། ཞེས་པའི་བར་ཚིག་བཅད་ལྷུག་རྣམས་ལེགས་པར་བརྗོད་ཅིང་ངོ་སྤྲོད་གཟེངས་བསྟོད་པ་དང་། མཎྜལ་འབུལ་བ་སོགས་བྱ། དཔོན་སློབ་ཀུན་གྱིས་ཚོགས་ལ་རོལ་ཞིང་སྨོན་ལམ་བཟང་པོ་གདབ། དབང་སོ་སོ་ཞག་གིས་ཆོད་པའི་དབང་དུ་བྱས་ན། བླ་མས་ལྷག་མ་གཏོང་བ་སོགས་ཆོ་གའི་མཐའ་བསྡུ་ཞིང་བཀྲ་ཤིས་བསྔོ་སྨོན་བཅས་མཐའ་རྒྱས་བྱའོ། །དེས་སྤྲོས་བཅས་ཐུན་མོང་དབང་བཞིའི་རིམ་པའི་ཟིན་བྲིས་གྲུབ་ཟིན་ཏོ།། །།